Popis produktu
Pre rok 2018 si Apple pripravil až tri varianty obľúbeného telefónu iPhone. Model s označením XR je najdostupnejším z celej trojice, stále však ponúka dokonalú používateľskú skúsenosť a väčšinu prelomových technológií a inteligentných funkcií ako drahšie verzie. Už na prvý pohľad upúta tenké prachuvzdorné a vodotesné telo vytvorené z prémiových materiálov, ako je letecký hliník či najtvrdšie ochranné sklo na poli inteligentných telefónov. Na bezrámikovom 6,1-palcovom IPS displeji s jemným rozlíšením, širokým farebným rozsahom a verným zobrazením z akéhokoľvek uhla, si budete radi prezerať fotografie vytvorené 12-megapixelovým fotoaparátom s optickou stabilizáciou, HDR a portrétnym režimom, ktorý spracuje najvýkonnejší procesor na trhu smartfónov A12 Bionic. Urýchli aj odomykanie tvárou.
Predná strana patrí displeju
Vďaka novým technológiám, ktoré umožnili natiahnuť obrazovku až do samotných rohov, tvorí prednú časť telefónu priestorný 6,1-palcový displej. Uchváti vás širokým spektrom farieb, ktoré navyše zobrazia s dokonalou vernosťou. Obrazovka sa jednoducho rozsvieti, keď na ňu ľahko poklepete.
Precízna konštrukcia
Kvalita konštrukcie je pýchou iPhonov, a tak nie je prekvapením, že základ modelu XR tvorí pevný rámček vyrobený z leteckej hliníkovej zliatiny. Do rámika sú vsadené tie najodolnejšie sklá, aké sú v oblasti smartfónov k dispozícii, vďaka ktorých je možné zariadenie bezdrôtovo dobíjať. Telefón je samozrejme odolný proti vode aj prachu a na trh prichádza až v šiestich farbách.
Najbezpečnejšie odomknutie tvárou
Face ID resp. identifikácia tvárou je rýchly a maximálne bezpečný spôsob, ako overiť svoju identitu v mobilnom svete. Jedným pohľadom na svoj iPhone môžete telefón odomknúť, vstupovať do bankových aplikácií, potvrdzovať platby, či sa žmurknutím prihlásiť na svoj email alebo akýkoľvek iný účet. Teraz je celý proces omnoho rýchlejší.
Inteligentný a výkonný procesor
Pýchou celého zariadenia je nový čip A12 Bionic. V porovnaní s predchádzajúcimi generáciami došlo k 50% navýšeniu grafického výkonu a 50% zníženiu celkovej spotreby vďaka úsporným jadrám. To hlavné ale predstavuje osemjadrový Neural Engine, špeciálna jednotka pre umelú inteligenciu, ktorá v spolupráci s vylepšeným obrazovým procesorom vytvorí snímky vyrážajúce dych a urýchli aj ďalšie operácie.
Prelom v mobilnej fotografii
Fotografia je výkladná skriňa všetkých technológií telefónu. Popredné miesto samozrejme patrí sústave fotoaparátov, ktorú tvoria zadný 12-megapixelový a predný TrueDepth snímač s možnosťou portrétového režimu a nastaviteľnou hĺbkou ostrosti. Zrkadlovkový efekt rozostreného pozadia je vďaka novému procesoru a strojovému učeniu presnejší a viac tak vyniknú snímky s ostrým rozhraním svetla a tmy.
Iný ako ostatné
Apple iPhone je unikátny v mnohých smeroch. Žiadny iný telefón nevzniká ako jeden celok v rukách jedného výrobcu. Apple vyvíja svoj hardvér presne v súlade so svojim vlastným systémom iOS 12, takže do sebe všetko krásne zapadá a vytvára jeden funkčný celok. Výsledkom sú úchvatné fotografie, najlepšia rozšírená realita či napríklad garantovaná jednodenná výdrž.